Roman Karmen

Roman Lazarevitš Karmen () (16. marraskuuta 1906 Odessa – 28. huhtikuuta 1978 Moskova Neuvostoliitto) oli neuvostoliittolainen sotakuvaaja ja elokuvaohjaaja, joka luetaan dokumenttielokuvan suurten tekijöiden joukkoon. Kriitikot ovat kiinnittäneet huomiota hänen töittensä propagandistisuuteen ja jopa pitäneet häntä Leni Riefenstahlin neuvostoversiona.

Elokuva Granada, Granada, Granada (1937) syntyi Karmenin osallistuessa Espanjan sisällissotaan. Myöhemmin hän laajensi elokuvaa yhdessä kirjailija Konstantin Simonovin kanssa. Läpi teräsmyrskyn (1965) on näkemys toisesta maailmansodasta Neuvostoliiton näkökulmasta. Karmenin viimeiseksi itse ohjaamaksi dokumentiksi jäi Corvalanin sydän vuodelta 1975. Se kertoo Chilen sotilasvallankaappauksesta 1973 kommunistipoliitikko Luis Corvalánin ja tämän pojan näkökulmasta. Roman Karmen palasi aiheeseen nuorten dokumentaristien sparraajana elokuvassa Yö Chilen yllä (1977).

Lähteet

Aiheesta muualla
 Trung Gia conference, Vietnam, 4.7.1954 Kaksi Roman Karmenin kuvaa, Ranskan puolustusministeriön arkisto (ECPAD)
 Cindy Cao: Sous l’œil d’un cinéaste soviétique, Archive.org 
 Filmografia 
 Täydellinen filmografia 

Sotakuvaajat
Sosialistisen työn sankarit
Vuonna 1906 syntyneet
Vuonna 1978 kuolleet
Neuvostoliittolaiset elokuvaohjaajat